Միլուոքի Բաքս

«Միլուոքի Բաքս» (), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) արևելյան կոնֆերենցիայի կենտրոնական դիվիզիոնում։

Հիմնադրվել է 1968 թվականին, լիգայի ընդլայնման շրջանակներում։ Երկար տարիներ ակումբի սեփականատերն էր ԱՄՆ դեմոկրատական կուսակցության սենատոր Հերբ Կոլը։ 2014 թվականին ակումբի բաժնեմասերի վերահսկիչ փաթեթը վաճառվել է միլիարդատեր գործարարներ Ուես Էդենսի և Մարկ Լեսրիի Հեդջ հիմնադրամին։

Պատմության ընթացքում «Բաքսը» 2 անգամ նվաճել է NBA-ի գավաթը (1971, 2021), երեք անգամ Արևելյան կոնֆերենցիայի (1971, 1974, 2021) և 16 անգամ՝ կենտրոնական դիվիզիայի տիտղոսները (1971–1974, 1976, 1980–1986, 2001, 2019, 2020, 2021)։

Ակումբի պատմության առավել հայտնի մարզիկներից են Քարիմ Աբդուլ-Ջաբարը, Սիդնի Մոնքրիֆը, Օսկար Ռոբերթսոնը, Գլեն Ռոբինսոնը, Ռեյ Ալենը, Սեմ Կասելը, Ջունիոր Բրիջմանը, Մայքլ Ռեդը, Վին Բեյքերը, Յաննիս Ադետոկունբոն և այլք։ «Բաքսի» կազմում Աբդուլ-Ջաբարը և Յաննիս Ադետոկունբոն արժանացել են ամենաարժեքավոր խաղացողի (MVP) տիտղոսին։

Արտաքին հղումներ 
 Պաշտոնական կայք

ԲԱԱ ակումբներ